एक गुजारिश है कि कृपया सोशल मीडिया पर इसे लेकर अपने अपने अहम की लड़ाई न लडें। इस लड़की का पहले ही बहुत नुकसान हो चुका है। नुकसान दोनो ही पक्षों ने किया है। उन्होंने भी जो कथित तौर पर इसके पक्ष मे मुहिम चलाकर सिर्फ दूसरे खेमे से हिसाब चुकता करने के लिए तड़प रहे थे और उन्होंने तो खास तौर पर जो सोशल मीडिया पर बिन बाप की और कर्ज में डूबे परिवार की इस लड़की को झूठा साबित करने के लिए जमीन आसमान एक किए हुए थे। अहम की लड़ाई के इस शोर में और एक दूसरे पर कीचड़ उछालने की रस्साकशी में ये लड़की सिर्फ मोहरा बनकर रह गई। कृपया अपनी ताकत इस खेल में न लगाएं। एक कानूनी प्रक्रिया शुरु हुई है। दुआ करें कि ये प्रक्रिया अंजाम तक पहुंचे। ये लड़की किसी मेट्रोपोलिटन सिटी की चमकदार गलियों से नहीं आती है, ऐसे में इसकी आवाज का वजन वैसे ही हल्का दिखता है, कृपया इसे और हल्का करने की कोशिश न करे। लिंक ये रहा— http://www.indiatvnews.com/video/aaj-ki-baat-17th-december-part-1-34249.138.html